ربنا سبحانه وتعالي بيحب العبد اللحوح ف الدعاء ..وعندنا طبعا امنيات كتير ...طيب بالنسبه مثلا لو واحده ربنا كتبها عقيم يعني مهما دعت خلاص هو قدرها مش هيتغير ...ليه ربنا ميديش لينا اشارة ان دي ارادته عشان نبطل ندعي .ونهلك قلوبنا بالتمني .وبالمثل لاي دعوة
سيدنا زكريا دعا بالولد وهو شيخ عجوز وزوجته عقيم، ورزقه الله ولداً نبياً وعشان كدة قال في دعاءه (من لدنك) يعني منك أنت، عشان محدش غيرك يقدر يديهاني.! وفي هنا حاجة مهمة، كنت اتكلمت عنها بس في مكان تاني: احنا بنخلط ما بين الدعاء والإجابة.! الدعاء عبادة مقصودة بذاتها؛ (الدعاء هو العبادة) زي الزكاة والصدقات وكدة. الإجابة بقى نوع من أنواع الثواب المترتب على العبادة دي، وهي بتاخد ثواب من ثلاثة، إما إن الدعاء يجاب أو يتشال قصاد الدعاء بلاء مقابل، أو تاخدي بيها ثواب يوم القيامة. ويا سيدتي يكفيك حديث واحد: (يود أهل العافية يوم القيامة لو كانت قرضت أجسامهم بالمقاريض في الدنيا، لما يروا ما نال أهل البلاء من الكرامة.!)